Die uitbreek van die Tweede Wêreldoorlog verander alles in Debora en seuns deur Helene de Kock | NB
Die uitbreek van die Tweede Wêreldoorlog verander alles in Debora en seuns deur Helene de Kock
by NB Publishers on Feb 20th, 2015 Tweet
Helene de Kock se nuwe roman, Debora en seuns, verskyn eersdaags op Human en Rousseau se rakke:
Deborah Schlagerfeldt en haar drie seuns se intrek op ’n dorpie in die Oos-Vrystaat bly in geheimenis gehul, jare nadat hulle gebak en snuisterye in hul winkel “Debora en seuns” begin verkoop. Dis slegs hul buurvrou Susan Scott en haar dogter Margot wat mettertyd die Schlagerfeldts leer ken. Debora versorg haar man, ’n invalide, met groot sorg, maar nie sy of die seuns rep ’n woord oor die oorsaak van sy toestand of die gebeure voor hul koms nie. Margot en Erik, die jongste seun, raak boesemvriende, en sy raak gou deel van die huishouding. Die uitbreek van die Tweede Wêreldoorlog verander alles. Debora se seuns moet leer dat liefde soms ook swaarkry bring. En Margot moet besluit of sy haar hart oor die oseaan moet volg, na Londen, reguit die oorlog in.
Sy skryf haar eerste kortverhaal in haar tweede jaar op Tukkies. Huisgenoot aanvaar dit en “ek het toe gedink ek kan skryf, maar later uitgevind dat daar tog waarheid is in die spreekwoord een swaeltjie maak nie ’n somer nie, want daarna het elf verhale teruggekom”.
Tags: Afrikaans, Debora en seuns, Deborah Schlagerfeldt, Fiction, Fiksie, Helene de Kock, Human & Rousseau, NB, New Releases, Roman, South Africa
« Joan Hambidge gesels oor Matriks: “Dig is ’n vertaalproses van die onbewuste wat alles berg”
Sipho Hlongwane: Journalism School Did Not Prepare Me for the Marikana Massacre (Brain Porn Excerpt) »